laion/Wikipedia-Exotic huggingface dataset:
בנדטה פילטו

בנדטה פילטו (באיטלקית: Benedetta Pilato; נולדה ב-28 בינואר 2005) היא שחיינית איטלקייה, אלופת עולם (בודפשט 2022) במשחה ל-100 מטר חזה, פעמים ברציפות סגנית אלופת עולם (קוואנגג'ו 2019 ובודפשט 2022), אלופת אירופה (בודפשט 2021) ושיאנית עולם בעבר (2021–2023) במשחה ל-50 מטר חזה. פילטו נולדה וגדלה בטאראנטו. באליפות העולם שנערכה בקוואנגג'ו, קוריאה הדרומית ביולי 2019 זכתה פילטו במדליית כסף במשחה ל-50 מטר חזה בתוצאה של 30.00 שניות, אחרי לילי קינג מארצות הברית (29.84 שניות) ולפני יוליה יפימובה מרוסיה (30.15 שניות). בשלב המוקדמות היא קבעה שיא לאומי חדש של 29.98 שניות ועלתה ראשונה לשלב חצי הגמר. באליפות אירופה (בריכת 25 מטר) שנערכה בגלאזגו, סקוטלנד בדצמבר אותה שנה היא זכתה בשתי מדליות, זהב וכסף. מדליית זהב במשחה ל-50 מטר חזה בשיא לאומי ושיא עולם לנוער חדש של 29.32 שניות, לפני בת ארצה מרטינה קררו (29.60 שניות) ומונה מקשרי מאירלנד שקבעה שיא לאומי חדש של 29.87 שניות. מדליית כסף במשחה שליחות 4x50 מטר מעורב בשיאנ לאומי חדש של 1:44.92 דקות, אחרי פולין שקבעה שיא לאומי חדש של 1:44.85 דקות ולפני רוסיה שקבעה אף היא שיא לאומי חדש של 1:44.96 דקות, כשחיינית שנייה היא קבעה ב"זינוק שליחות" תוצאה של 29.18 שניות. באליפות אירופה שנערכה בבודפשט, הונגריה במאי 2021 זכתה פילטו במדליית זהב במשחה ל-50 מטר חזה בתוצאה של 29.35 שניות, לפני אידה הולקו מפינלנד (30.19 שניות) ויוליה יפימובה (30.22 שניות). בשלב המוקדמות היא קבעה שיא אליפות, שיא לאומי ושיא עולם חדש לנוער של 29.50 שניות. ב-22 במאי בשלב חצי הגמר היא קבעה שיא עולם חדש של 29.30 שניות, שיפור לשיא העולם בן 4 השנים של לילי קינג (29.40 שניות). נוסף לכך, היא קבעה בשלב המוקדמות במשחה ל-100 מטר חזה תוצאה של 1:06.34 דקות, התוצאה הרביעית באליפות והשלישית מבין האיטלקיות, אך לא יכלה להמשיך לשלב הבא (רק שתי שחייניות מאותה מדינה יכולות להשתתף בשלבים הבאים). באליפות העולם שנערכה בבודפשט, הונגריה ביוני 2022 זכתה בשתי מדליות, זהב וכסף. מדליית זהב במשחה ל-100 מטר חזה בתוצאה של 1:05.93 דקות, לפני אנה אלנדט מגרמניה (1:05.98 דקות) ורותה מיילוטיטה מליטא (1:06.02 דקות) ומדליית כסף במשחה ל-50 מטר חזהבתוצאה של 29.80 שניות, אחרי רותה מיילוטיטה (29.70 שניות) ולפני לארה ואן ניקרק מדרום אפריקה (29.90 שניות). נוסף לכך, היא סיימה במקום שביעי במשחה שליחות 4x100 מטר מעורב בתוצאה של 3:58.86 דקות, כשחיינית שנייה היא קבעה ב"זינוק שליחות" תוצאה של 1:07.00 דקות. באליפות העולם שנערכה בפוקואוקה, יפן ביולי 2023 זכתה במדליית ארד במשחה ל-50 מטר חזה בתוצאה של 30.04 שניות, אחרי רותה מיילוטיטה מליטא ששיפרה את שיא העולם שלה והעמידה אותו על 29.16 שניות, לפני לילי קינג מארצות הברית (29.94 שניות), בשלב המוקדמות היא קבעה תוצאה של 29.60 שניות. באליפות אירופה היא ניצחה משחה ל-50 מטר חזה (הקדימה את אנלי יפימובה) וב-100 מ' זכתה במדליית כסף (ניצחה אנלי יפימובה). 50 מטר חזה: 29.30 שניות (2021), שיא עולם בעבר 100 מטר חזה: 1:05.70 דקות (2022) 50 מטר חזה: 28.81 שניות (2020) 100 מטר חזה: 1:03.55 דקות (2020) התפתחות שיא העולם במשחה ל-50 מטר חזה מדיה וקבצים בנושא בנדטה פילטו בוויקישיתוף בנדטה פילטו, ברשת החברתית אינסטגרם בנדטה פילטו, באתר olympedia.org בנדטה פילטו, באתר Swimrankings
פדרו גונסלבש

פדרו אנטוניו פריירה גונסלבש (בפורטוגזית: Pedro António Pereira Gonçalves; נולד ב-28 ביוני 1998 בוידאגו שבפורטוגל) הוא כדורגלן פורטוגזי המשחק בעמדת הקשר ההתקפי בקבוצת ספורטינג ליסבון מליגת העל הפורטוגלית. גונסלבש גדל במחלקות הנוער של מספר מועדונים, ביניהם ספורטינג בראגה, ולנסיה ווולברהמפטון וונדררס. ב-28 באוגוסט 2018 ערך גונסלבש את הופעת הבכורה שלו במועדון, בניצחון 0–2 על שפילד ונסדיי במסגרת הסיבוב השני של גביע הפוטבול ליג. זו הייתה הופעתו היחידה במדי המועדון. ב-2 ביולי 2019 חתם גונסלבש בפמליקאו, העולה החדשה לליגת העל הפורטוגלית. ב-3 באוגוסט 2019 ערך גונסלבש את הופעת הבכורה שלו במדי המועדון, בהפסד 2-0 לספורטינג קוביליה במסגרת הסיבוב השני של גביע הליגה הפורטוגלית. ב-10 באוגוסט 2019 ערך גונסלבש את הופעת הבכורה שלו בליגת העל הפורטוגלית, בניצחון 0–2 על סנטה קלרה במסגרת המחזור הראשון. ב-14 בספטמבר 2019 הבקיע גונסלבש את שער הבכורה שלו במועדון, השער הרביעי בניצחון 0–4 על פאסוס די פריירה במסגרת המחזור החמישי בליגה. בעונתו היחידה במועדון ערך גונסלבש 33 הופעות ליגה, בהן הבקיע חמישה שערים. ב-18 באוגוסט 2020 חתם גונסלבש בספורטינג ליסבון, גם היא מליגת העל הפורטוגלית. ב-1 באוקטובר 2020 ערך גונסלבש את הופעת הבכורה שלו במועדון, בהפסד 1–4 לל.א.ס.ק. לינץ במסגרת פלייאוף ההעפלה לליגה האירופית לעונת 2020/2021. ב-28 באוקטובר 2020 ערך גונסלבש את הופעת הבכורה שלו בליגת העל הפורטוגלית במדי המועדון, בניצחון 1–3 על ז'יל ויסנטה במסגרת המחזור הראשון בליגה, ובמשחק זה הבקיע גם את שער הבכורה שלו במועדון. בעונתו הראשונה במועדון ערך גונסלבש 32 הופעות ליגה, בהן הבקיע 23 שערים, וזכה בתואר מלך השערים של ליגת העל הפורטוגלית. עם זאת, בעונה שלאחר מכן כבש שמונה שערי ליגה בלבד. ב-4 ביוני 2021 ערך גונסלבש את הופעת הבכורה שלו בנבחרת פורטוגל, כשהחליף את ז'ואאו פליקס במשחק ידידות נגד נבחרת ספרד, אשר נגמר בתוצאה 0-0. גונסלבש זומן לסגל נבחרת פורטוגל לקראת טורניר יורו 2020. מדיה וקבצים בנושא פדרו גונסלבש בוויקישיתוף פדרו גונסלבש, באתר Transfermarkt פדרו גונסלבש, באתר Soccerway פדרו גונסלבש, באתר WorldFootball.net פדרו גונסלבש, באתר National Football Teams פדרו גונסלבש, באתר FootballDatabase.eu
נונו מנדש

נונו אלשנדרה טבארש מנדש (בפורטוגזית: Nuno Alexandre Tavares Mendes; נולד ב-19 ביוני 2002 בסינטרה שבפורטוגל) הוא כדורגלן פורטוגזי, המשחק בעמדת המגן השמאלי בקבוצת פריז סן-ז'רמן מליגת העל הצרפתית. מנדש הצטרף אל מחלקת הנוער של ספורטינג ליסבון מליגת העל הפורטוגלית בגיל עשר. ב-12 ביוני 2020 ערך את הופעת הבכורה שלו בליגת העל הפורטוגלית, כשנכנס כמחליף בדקה ה-72 בניצחון 0–1 על פאסוס די פריירה במסגרת המחזור ה-26 לעונת 2019/2020 בעונתו הראשונה בקבוצה הבוגרת ערך תשע הופעות ליגה. ב-4 באוקטובר 2020 הבקיע את שער הבכורה שלו בליגת העל הפורטוגלית, כשהבקיע בדקה הרביעית בניצחון 0–2 על פורטימוננסה במסגרת המחזור השלישי לעונת 2020/2021. בסך הכול ערך 29 הופעות ליגה בעונת 2019/2020, בהן הבקיע שער אחד. ב-1 בספטמבר 2021 הושאל לפריז סן-ז'רמן מליגת העל הצרפתית. ב-31 במאי 2022 הפעילה פריז סן-ז'רמן את סעיף הרכישה של מנדש, בסך 38 מיליון אירו, והוא חתם בשורותיה על חוזה לארבע שנים. את שער הבכורה שלו כבש ב-3 בספטמבר, בניצחון 0–3 על נאנט. בסיום עונת 2022/2023 זכה מנדש בתואר השחקן הצעיר המצטיין ואף נכלל בהרכב המצטיינים של העונה. ב-24 במרץ 2021 ערך מנדש את הופעת הבכורה שלו בנבחרת פורטוגל, כששיחק 90 דקות בניצחון 0–1 על נבחרת אזרבייג'ן במסגרת מוקדמות מונדיאל 2022. מנדש זומן לסגל נבחרת פורטוגל לקראת טורניר יורו 2020. נכלל בסגל נבחרת פורטוגל לטורניר מונדיאל 2022. נכלל בסגל נבחרת פורטוגל לטורניר יורו 2024. ספורטינג ליסבון אליפות פורטוגל (1): 2020/2021 גביע הליגה הפורטוגלית (1): 2020/2021 הסופר קאפ הפורטוגלי (1):2021 פריז סן-ז'רמן אליפות צרפת (3): 2021/2022, 2022/2023, 2023/2024 הסופר קאפ הצרפתי (2): 2022, 2023 מדיה וקבצים בנושא נונו מנדש בוויקישיתוף נונו מנדש, ברשת החברתית אינסטגרם נונו מנדש, באתר Transfermarkt נונו מנדש, באתר Soccerway נונו מנדש, באתר BDFutbol נונו מנדש, באתר WorldFootball.net נונו מנדש, באתר National Football Teams נונו מנדש, באתר FootballDatabase.eu נונו מנדש, באתר ESPN Nuno Mendes au Paris Saint-Germain באתר הרשמי של פריז סן-ז'רמן, 1 בספטמבר 2021 (בצרפתית) A lista de convocados de Portugal para o Mundial 2022 באתר MaiseFutbol, ‏ 10 בנובמבר 2022 (בפורטוגזית) Convocados para o Euro 2024 באתר הרשמי של פדרציית הכדורגל הפורטוגלית, 21 במאי 2024 (בפורטוגזית)
לאונרדו פביו

לאונרדו פביו (בספרדית: Leonardo Favio; ‏28 במאי 1938 – 5 בנובמבר 2012, בואנוס איירס) היה זמר, שחקן ומפיק ארגנטינאי. לאונרדו פביו נולד בשם פואד חורחה חורי למשפחה ערבית בעיירה בצפון-מערב מנדוסה. העוני הביא אותו לפנימייה לילדים קשים וגם לבית הסוהר. לאחר סיום תקופת מעצר, הוא הגיע לבואנוס איירס והחל להתעניין בקולנוע. תחילה הוא שיחק בתפקידים משניים ואף היה עוזר במאי. סרטו הראשון Crónica de un niño solo שצולם בשנת 1965 קיבל הכרת המבקרים והוכרז כסרט השנה בארגנטינה. בפסטיבל הקולנוע במר דל פלטה הסרט זכה בפרס עיתונאים. בשנת 1966 הוא סיים עבודה על הסרט Este es el romance del Aniceto y la Francisca, de cómo quedó trunco, comenzó la tristeza y unas pocas cosas más... שזכה בפרס "קונדור הכסף". בנוסף לקולנוע לאונרדו פביו היה זמר פופולרי. הוא כתב שירים וביצע אותם תוך נגינה בגיטרה. במהלך הקריירה הוא הוציא כ-20 אלבומים. במהלך כל חייו לאונרדו פביו היה תומך של פרוניזם. הדבר הביא לכך שבשנת 1976 הוא נאלץ לעזוב את המדינה וחזר לארגנטינה רק בשנת 1987. בשנת 1993 הוא ביים וכתב תסריט לסרט על חייו חוסה מריה גטיקה, גם הוא בין תומכי פרון מובהקים. מדיה וקבצים בנושא לאונרדו פביו בוויקישיתוף לאונרדו פביו, במסד הנתונים הקולנועיים IMDb (באנגלית) לאונרדו פביו, באתר AllMovie (באנגלית) לאונרדו פביו, במסד הנתונים הקולנועיים KinoPoisk (ברוסית) לאונרדו פביו, באתר MusicBrainz (באנגלית) לאונרדו פביו, באתר Discogs (באנגלית) לאונרדו פביו, באתר Songkick (באנגלית) לאונרדו פביו, באתר Genius קורות חיים לאונרדו פביו, באתר "Find a Grave" (באנגלית) ליאונרדו פביו (1938-2012), דף שער בספרייה הלאומית
אריק גרסיה

אריק גרסיה מרטרט (בספרדית: Eric García Martret; נולד ב-9 בינואר 2001) הוא כדורגלן ספרדי-קטלאני, המשחק בעמדת הבלם בקבוצת ברצלונה מלה ליגה ובנבחרת ספרד. גרסיה נולד בברצלונה שבספרד והיה חלק מאקדמיית הכדורגל של ברצלונה, והצטרף לאקדמיית הכדורגל של מנצ'סטר סיטי מהפרמייר ליג בשנת 2017, ושיחק באקדמיה במשך עונה אחת. גרסיה ערך את הופעות הבכורה שלו בקבוצה הבוגרת של מנצ'סטר סיטי ב-18 בדצמבר 2018, במשחק נגד לסטר סיטי במסגרת רבע גמר גביע הפוטבול ליג. הוא ערך את הופעת הבכורה שלו בפרמייר ליג ב-21 בספטמבר 2019, כשהחליף את ניקולאס אוטמנדי בדקה ה-61 בניצחון 0–8 על ווטפורד במסגרת המחזור ה-6. ב-11 בדצמבר 2019 ערך גרסיה את הופעת הבכורה שלו בליגת האלופות, בניצחון 1–4 על דינמו זאגרב במסגרת שלב הבתים של המפעל לעונת 2019/2020. ב-1 ביוני 2021 חתם גרסיה בברצלונה, הקבוצה בה גדל, עד 2026. ב־3 בספטמבר 2022 כבש את השער השלישי בניצחון קבוצתו 0–3 על סביליה. היה זה שערו הראשון במדי הקבוצה ובקריירת הבוגרים. ב-1 בספטמבר 2023 הושאל גרסיה לג'ירונה לעונה אחת. גרסיה ערך את הופעת הבכורה שלו בנבחרת ספרד ב-6 בספטמבר 2020, כשהחליף את סרחיו ראמוס בדקה ה-61 בניצחון 0–4 על נבחרת אוקראינה במסגרת ליגת האומות 2020/2021. גרסיה נכלל בסגל נבחרת ספרד לטורניר יורו 2020. נכלל בסגל נבחרת ספרד לטורניר מונדיאל 2022. נכלל בסגל הנבחרת האולימפית של ספרד לטורניר הכדורגל באולימפיאדת פריז (2024). מנצ'סטר סיטי פרמייר ליג: 2020/21 גביע הליגה האנגלית: 2019/20 מגן הקהילה: 2019 ברצלונה לה ליגה: 2022/23 סופר קאפ הספרדי: 2023 ספרד עד גיל 17 יורו עד גיל 17: 2017 ספרד עד גיל 19 יורו עד גיל 19: 2019 מדיה וקבצים בנושא אריק גרסיה בוויקישיתוף אריק גרסיה, ברשת החברתית אינסטגרם אריק גרסיה, באתר Transfermarkt אריק גרסיה, באתר Soccerway אריק גרסיה, באתר BDFutbol אריק גרסיה, באתר WorldFootball.net אריק גרסיה, באתר National Football Teams אריק גרסיה, באתר FootballDatabase.eu אריק גרסיה, באתר ESPN ‏חזר הביתה: ברצלונה הודיעה על החתמתו של אריק גרסיה, באתר ספורט1, 1 ביוני 2021 OFICIAL Lista de convocados para la Copa Mundial de Fútbol de la FIFA Catar 2022 באתר פדרציית הכדורגל הספרדית המלכותית, 11 בנובמבר 2022 (בספרדית) "Lista para el Torneo Olímpico Masculino de Fútbol באתר הרשמי של פדרציית הכדורגל הספרדית המלכותית, 10 ביולי 2024 (בספרדית)
פיג'ו לנדטרק

פיג'ו לנדטרק (באנגלית: Peugeot Landtrek) היא מכונית במרכב טנדר, שמיוצרת על ידי פיג'ו משנת 2020. היא הוצגה בפברואר 2020 ומיועדת לשוק הלטיני ולשוק הצפון אפריקאי. הלנדטרק מיוצרת בשלוש תצורות גוף: חד קבינה, קבינה כפולה ובגרסת שלדה. בהתאם לגרסה, לדגם כושר העמסה של בין 1 ל־1.2 טון וכושר גרירה של עד 3 טון. לקוחות יוכלו לבחור בדגם חד קבינה ללא פגוש אחורי כך שדלת הארז תוכל להיפתח גם ב-180 מעלות. הלנדטרק כוללת שני מנועים, עם הנעה אחורית או כפולה. מנוע דיזל בנפח 1.9 ליטר טורבו המספק כ-150 כוחות סוס. תיבת הילוכים ידנית בעלת שישה הילוכים. מנוע בנזין בנפח 2.4 ליטר טורבו המספק כ-210 כוחות סוס. תיבת הילוכים אוטומטית בלעת שישה הילוכים. מדיה וקבצים בנושא פיג'ו לנדטרק בוויקישיתוף אתר האינטרנט הרשמי של פיג'ו לנדטרק הטנדר החדש של פיג'ו: פיג'ו לנדטרק נחשף, באתר קארטיוב, ‏20 בפברואר 2020 אדריאן פדאנו, פיג'ו לנדטרק טנדר בכורה עם 4x4, שלושה סגנונות גוף, באתר מוטור 1, ‏20 בפברואר 2020
מולאטו

האם התכוונתם ל... מולאטים – כינוי לבני תערובת באמריקה הלטינית לאטו – כינויה של אליסה מישל סטיבנס, ראפרית אמריקאית, כינויה הקודם מולאטו
הבחירות לנשיאות סוריה (2007)

הבחירות לנשיאות סוריה נערכו ב-27 במאי 2007. לאחר שמועצת העם אישרה פה אחד, להציע את מועמדותו של בשאר אל-אסד כמועמד יחיד, נערכה הצבעה בעד ונגד. בשל שינוי החוקה זוהי מערכת הבחירות האחרונה בסוריה שנערכה בשיטה זו. ערך זה הוא קצרמר בנושא סוריה ובנושא פוליטיקה. אתם מוזמנים לתרום לוויקיפדיה ולהרחיב אותו.
American Idiot

האם התכוונתם ל... American Idiot (אלבום של גרין דיי) American Idiot (שיר של גרין דיי) American Idiot (מחזמר) (אנ')
בנות עירוני מודיעין (כדורגל נשים)

בנות עירוני מודיעין היא קבוצת כדורגל נשים וחלק ממועדון עירוני מודיעין, שיחקה בליגה הלאומית והייתה אמורה לשחק בליגת העל בכדורגל נשים החל מעונת 2021/2022 אך לא עברה את הבקרה התקציבית של ההתאחדות. הקבוצה נוסדה בשנת 2015 כקבוצת מאמא רגל ומשנת 2019 הפכה לקבוצת כדורגל רגילה שהצליחה לעלות תוך שתי עונות לליגת העל אך לא מימשה את הצלחתה ופעילותה הופסקה. המועדון מפעיל גם קבוצת נערות וילדות. הקבוצה הוקמה במודיעין בשנת 2015 והצטרפה לליגת מאמא רגל של ההתאחדות לכדורגל שהייתה הליגה השלישית לנשים והוגדרה כליגה בפיתוח. בליגה זו שיחקו בתקופה זו על חצי מגרש, לרוחב, 8 שחקניות לכל קבוצה וללא הגבלת חילופים. כבר בעונתה השנייה הצליחה הקבוצה לסיים ראשונה בליגה ולזכות באליפות. בשנה הבאה סיימה מקום השני. בשנים אלו, בגלל מיעוט בקבוצות, הצטרפות לליגה הלאומית הייתה תלויה בהחלטת הקבוצה להפוך לקבוצת כדורגל רגילה וברישום לליגה אך הקבוצה החליטה להמתין עם צעד כזה ונשארה לשחק בליגת מאמא רגל. בשנה שלאחר מכן, בעונת 2018/2019, סיימה הקבוצה במקום השלישי אך החליטה שבעונה הבאה תצטרף לליגה הלאומית כקבוצה מן המניין. בעונת 2019/2020 החליטה ההתאחדות לכדורגל להפוך גם את הליגה הארצית לליגת כדורגל רגילה ורשמה את קבוצת בנות מודיעין בליגה זו. הקבוצה ערערה על ההחלטה וביקשה להצטרף ישר לליגה הלאומית אך לאחר מאבק משפטי ודחייה של פתיחת הליגה נדחתה בקשתה. כבר בעונתה הראשונה, עונת 2019/2020 בליגה הארצית המתחדשת, הצליחה הקבוצה להפגין דומיננטיות ושמרה לאורך העונה על מיקומה בצמרת. בעקבות התפרצות נגיף הקורונה בישראל והפסקת עונת המשחקים, הוחלט שהקבוצה, שהייתה ממוקמת שנייה, תעלה בעונה הבאה לליגה הלאומית. כבר בעונתה הראשונה בליגה הלאומית, עונת 2020/2021, זכתה הקבוצה להצלחה והבטיחה במחזור הסיום את המקום השני ועליה לליגת העל. למרות זאת, לקראת פתיחת העונה התברר שהקבוצה לא עברה בבקרה התקציבית והיא הורדה חזרה לליגה הלאומית. בפועל, הקבוצה הפסיקה את פעילותה ולא הצטרפה לליגה בעונת 2021/2022. אליפות הליגה הארצית: 1 2016/2017 בנות עירוני מודיעין באתר ההתאחדות לכדורגל בישראל שי אלבלינג, כובשות השערים: כך עלתה עירוני מודיעין לליגת העל לכדורגל נשים, באתר mynet מודיעין, 4 ביוני 2021 עירוני נשים - אלופת הליגה בכדורגל באתר מודיעין סיטי 5/6/2017 - אז איפה הן, הבחורות ההן? באתר מודיעין ניוז 6/9/2017 עדי שרי – מייסדת קבוצת הכדורגל נשים עירוני מודיעין בדרך להיות מאמנת באתר כל העיר מודיעין 5/2/2018 דרמה במשחקי ההכרעה של הליגה הארצית לנשים בכדורגל: מודיעין במקום השני באתר כל העיר מודיעין 9/6/2018 שמעון אלבז, שלוש שעות לפני שריקת הפתיחה: ליגת הנשים שוב נדחתה, באתר ynet, 18 בנובמבר 2019 בית משפט העליון קיבל את ערעור ההתאחדות וקבע שעירוני מודיעין תישאר בליגה הארצית – הליגות יפתחו בשבוע הבא באתר JSport 25/11/2019 אלופות: קבוצת הנשים של עירוני מודיעין עלתה לליגה הלאומית באתר כל העיר מודיעין 2/6/2020 מיקי שורץ, בפעם הראשונה בתולדותיה: עירוני מודיעין עלתה לליגת העל, באתר ynet, 26 במאי 2021 עשתה היסטוריה: עירוני מודיעין עלתה לליגת העל, באתר ONE‏, 26 במאי 2021 מיקי שוורץ, בגלל תקציב: קבוצת הנשים של מודיעין בכדורגל לא תשחק בליגת העל, באתר ynet, 25 באוגוסט 2021
הרמין רונאי

הרמין רונאי (במקור הרמינה רוזנברג, (בהונגרית: Rónai Hermin; דיולה, 25 בנובמבר 1877 – בודפשט, יוני 1926) הייתה שחקנית יהודייה-הונגרייה. אחותם של הצלם דינש רונאי והווטרינר מיהאי רונאי (1879–1945). דודה של המשורר והסופר מיהאי אנדראש רונאי. הרמין רונאי נולדה במשפחה יהודית כבתם של פיליפ רוזנברג ושל ליאונורה בלייר. היא סיימה את בית הספר לדרמה של תיאטרון הקומדיה של בודפשט. בעשורים הראשונים של המאה ה-20, כשחקנית אופי וקומיקאית מצוינת, היא הייתה אחד האמנים הפופולריים והמצטיינים ביותר של משחק ההונגרי באזורי ערי השדה של הונגריה. היא עבדה את הזמן הרב ביותר בתיאטרון הלאומי של מישקולץ בלהקתו של גזה שבשטין והייתה אחת מאושיות הלהקה. היא סיימה את הקריירה הקצרה שלה עקב מותה כחברה לנצח של תיאטרון ורשמארטי בסקשפהרוואר. ז'יגמונד מוריץ : השופט שארי - אשת השופט אימרה פרקש: צריך לנסוע לדברצן ויקטור ליאון: חדר בעליית הגג (אופרטה) - אלמנה. גברת שוואבינגר לקסיקון ביוגרפי הונגרי Az engedélyt tartalmazó BM rendelet száma/évszáma: 10196/1883. Névváltoztatási kimutatások 1883. év 20. oldal 23. sor "Születési bejegyzése a gyulai izraelita hitközség születési akv. 24/1877. folyószáma alatt". Születési ideje bizonytalan.
פולה אילרי

פולה אילרי (Pola Illéry; ‏18 בדצמבר 1909 - 19 באוקטובר 1993) הייתה שחקנית רומנייה. אילרי נולדה בחבל אולטניה שברומניה בשם פאולה איליסקו למשפחה יהודית, היא החליפה את שמה לפולה בעקבות השחקנית הפולנייה פולה נגרי, היא החלה את הקריירה הקולנועית שלה בצרפת, ב-1929 הופיעה בסרט "Le capitaine Fracasse" המבוסס על רומן מאת תאופיל גוטייה. ב-1930 שיחקה בסרט של הבמאי רנה קלייר "תחת גגות פריז" שם גילמה בחורה רומנייה בפריז שלה מספר מחזרים, ב-1933 שיחקה בסרט נוסף שלו "Quatorze Juillet". ב-1934 שיחקה בסרט "La Rue sans nom" המבוסס על ספר של מרסל אמה, היא נודעה בדמויות הפאם פאטאל שגילמה. במהלך מלחמת העולם השנייה היא נישאה לאיש צבא אמריקאי ועברה לארצות הברית, הנישואים נמשכו מספר חודשים עד שהוא נהרג בתאונה. היא עבדה כאחות בצלב האדום האמריקאי במהלך המלחמה וקיבלה אזרחות אמריקאית, היא התחתנה בשנית ועברה לגור בפאלוס ורדס שבקליפורניה. מדיה וקבצים בנושא פולה אילרי בוויקישיתוף פולה אילרי, במסד הנתונים הקולנועיים IMDb (באנגלית) פולה אילרי, באתר AllMovie (באנגלית) פולה אילרי, במסד הנתונים הקולנועיים KinoPoisk (ברוסית) פולה אילרי, באתר "Find a Grave" (באנגלית)
שלוחת לנץ

שלוחת לנץ (באנגלית: Lentz Buttress) היא שלוחה ההרית, הבולטת צידה הצפוני של רמת ויסקונסין, ברכס ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה. השלוחה ממוקמת 9.26 קילומטרים מזרחית - צפון-מזרחית מפסגת פורה. גובהה של השלוחה 2,800 מטרים מעל פני הים. רכס ויסקונסין (ובו גם השלוחה) מופו על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964. שמה של השלוחה ניתן לה על ידי הוועדה המייעצת לשמות אנטארקטיים. ההר נקרא על שם לוטננט מלקום וו. לנץ (Malcolm W. Lentz), מצי ארצות הברית, שהיה המפקד של תחנת הקוטב הדרומי, בחורף האנטארקטי 1962. שלוחת לנץ באתר הסקר הגאולוגי של ארצות הברית שלוחת לנץ באתר הגאזט האנטארקטי של ממשלת אוסטרליה שלוחת לנץ באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי
ביתו של אוסאמה בן לאדן בח'רטום

ביתו של אוסאמה בן לאדן בח'רטום הוא בית עשוי מלבנים וטיח בן שלוש קומות. הבית שוכן ברובע אל-ריאד שבעיר ח'רטום, בירת סודאן ובין 1991 ל-1996 התגורר בו מנהיג אל-קאעדה, אוסאמה בן לאדן. אוסאמה בן לאדן, מנהיג ארגון הטרור אל-קאעדה הגיע לסודאן ב-1991, לאחר וויכוח עם משפחתו בערב הסעודית, בנוגע לתמיכה הסעודית בארצות הברית במהלך מלחמת המפרץ, בה נלחמה ארצות הברית נגד עיראק שפלשה (אנ') לכווית. הוא רכש בית בח'רטום, שהשקיף על גדות הנילוס הכחול ובילה שם סופי שבוע רבים עם משפחתו. הוא אף התגורר תקופה במקום עם ארבע נשותיו, ארבעת בניו ובנותיו. איש הדת הסודאני-מוסלמי, חסן א-תוראבי התיר לבן לאדן לגור שם, בתמורה לכך שבן לאדן יסייע לממשלת סודאן בהשקעות בחברות הסחר והבנקאות בבניית כבישים ולהילחם בבדלנים הנוצרים והמתנגדים בדרום סודאן. על פי ההערכות, בן לאדן אכן קיים את הבטחתו, והשקיע כ-50 מיליון דולרים בפרויקטים בסודאן. על אף שהבית היה מאובטח בכבדות, וכלל סוללת שמורים חמושים במקלעים בקומת הקרקע של הבית, ניצל בן לאדן פעם אחת מניסיון התנקשות של קבוצת תכפירית, שראתה בדרכו של בן לאדן כדרך שכופרת באסלאם. בעקבות זאת הוחלט למגן יותר טוב את הבית, ואף להוסיף יותר שומרים ומערכת תעלות, שנחפרה בקדמת הבית ובחלק האחורי שלו. בעקבות ההאבטחה המוגברת, רצו שכנים רבים שבן לאדן יעזוב את השכונה. לאחר שהתגורר בית כ-4 שנים, החליט בן לאדן לעזוב את סודאן במאי 1996, כאשר הוא עוזב מאוד מאוכזב מההתפתחויות הפולטיות במדינה בה הוא השקיע כסף רב. דיווחים טענו כי השגרירות הסינית בסודאן השתלטה על הנכס לאחר עזיבתו של בן לאדן, אולם ב-2011, לאחר חיסולו של בן לאדן בבית המסתור שלו בפקיסטן פורסם כי הבית נשאר ריק, מאחר שדיירים חששו שהאמריקאים עלולים להפציץ את הבית, מאחר שהיה מקום מגוריו של בן לאדן. לורנס רייט, המגדלים הגבוהים: 11 בספטמבר, אלקאעידה וכישלון המודיעין האמריקני, כנרת זמורה-ביתן, 2006 Laessing, Ulf; Abdelaziz, Khalid (2 במאי 2011). "Bin Laden's Sudan home left empty over attack fears". Reuters. נבדק ב-2 בדצמבר 2020. {{cite web}}: (עזרה) Reeve, Simon (27 ביוני 2002). The new jackals: Ramzi Yousef, Osama Bin Laden and the future of terrorism. UPNE. p. 172. ISBN 978-1-55553-509-4. נבדק ב-7 במאי 2011. {{cite book}}: (עזרה) Reeve2002,p.175 Mark Weston (11 ביולי 2008). Prophets and princes: Saudi Arabia from Muhammad to the present. John Wiley and Sons. pp. 334–. ISBN 978-0-470-18257-4. נבדק ב-8 במאי 2011. {{cite book}}: (עזרה) Bergen, Peter L. (8 באוגוסט 2006). The Osama Bin Laden I Know: An Oral History of Al Qaeda's Leader. Simon and Schuster. pp. 133–136. ISBN 978-0-7432-7892-8. נבדק ב-7 במאי 2011. {{cite book}}: (עזרה) Jacquard, Roland (בינואר 2002). In the name of Osama bin Laden: global terrorism & the bin Laden brotherhood. Duke University Press. p. 37. ISBN 978-0-8223-2991-6. נבדק ב-7 במאי 2011. {{cite book}}: (עזרה)
תמיר פור

תמיר פור (נולד ב-19 באוגוסט 1982) הוא כדורגלן עבר ישראלי, ששיחק בעמדת הקשר. פור התחיל את הקריירה שלו במחלקת הנוער של צפרירים חולון. ב-27 במאי 2001, פור ערך את הופעת הבכורה שלו בקבוצה הבוגרת בהפסד 0–1 לבני יהודה. בקיץ 2005, פור חתם בהפועל באר שבע, ממנה עבר כעבור שנה להפועל רמת השרון. בינואר 2009, פור חתם בהכח עמידר רמת גן מליגת העל. ב-29 ביוני 2009, פור חתם בהפועל רעננה וכעבור שנה חתם בהפועל רמת גן. בשלושתיהן, שיחק כאשר שיחקו בליגת העל, אך עם כולן ירד ליגה בסיום עונתו הראשונה. בהמשך הקריירה, פור שיחק במכבי אחי נצרת, מכבי יבנה, מכבי עמישב פתח תקווה, סקציה נס ציונה ומ.כ. חולון. תמיר פור, באתר ההתאחדות לכדורגל בישראל תמיר פור, באתר Transfermarkt תמיר פור, באתר Soccerway תמיר פור, באתר WorldFootball.net תמיר פור, באתר FootballDatabase.eu איזי עין דור, רעננה: תמיר פור חתם, רכבת זרים בדרך, באתר ynet, 29 ביוני 2009
מוטרונה

מוטרונה (באיטלקית: Mottarone) הוא הר בהרי האלפים המערביים, במחוז פיימונטה שבצפון־מערב איטליה. גובהו 1,491 מטרים מעל פני הים. ההר נמצא בשטח העיר סטרזה, בין אגם אורטה לאגם מאג'ורה. מקורו של הנהר אגוניה (אנ') נמצא בהר. אתר סקי אלפיני, באורך של כ-21 ק"מ, נמצא על ההר. ערך מורחב – אסון הרכבל של סטרזה–מוטרונה ב-23 במאי 2021, הרכבל שהוביל 15 בני אדם מהעיירה סטרזה לפסגת ההר, צנח לאזור מיוער בצלע ההר, סמוך לפסגה. 14 מתוכם נהרגו. מדיה וקבצים בנושא מוטרונה בוויקישיתוף אתר האינטרנט הרשמי של מוטרונה (באיטלקית) Le piste del Mottarone, web page on www.mottaroneski.it (אורכב 24.05.2021 בארכיון Wayback Machine) (accessed on March 2012) Climate Mottarone, meteoblue (באנגלית) "Cable car falls on Italian mountain, killing at least nine people". SKY News. 23 במאי 2021. ארכיון מ-2021-05-25. נבדק ב-23 במאי 2021. {{cite news}}: (עזרה) CNN, Barbie Latza Nadeau and Nicola Ruotolo. "At least 14 killed as Italian cable car plunges into woodland". CNN. ארכיון מ-2021-05-23. נבדק ב-2021-05-23. ערך זה הוא קצרמר בנושא גאוגרפיה של איטליה ובנושא הרים. אתם מוזמנים לתרום לוויקיפדיה ולהרחיב אותו.
מיסטלבאך

מיסטלבאך (בגרמנית: Mistelbach) היא עיר בצפון-מזרח אוסטריה, במדינת אוסטריה תחתית. מיסטלבאך נזכרה לראשונה במסמכים אוסטריים רשמיים מ-1130. במאה ה-19, העיר התפתחה באופן ניכר עקב קרבתה למסילת הרכבת המזרחית באוסטריה, והיא נהפכה לעיר הבירה של המחוז. הקהילה היהודית במיסטלבאך נוסדה ב-1890. ב-1932, התגוררו בעיר 382 יהודים. את הקהילה שירתו מספר מוסדות קהילתיים, בית כנסת ושלושה בתי תפילה, וכמו כן מספר מוסדות תרבות ורווחה. רב הקהילה, ד"ר ישראל טאגליכט, הפך מאוחר יותר לרב הראשי של וינה. בית הכנסת ברחוב אוזר 24 במיסטלבאך נחנך בפברואר 1896. בימי מלחמת העולם השנייה, שימש המבנה כמחסן מזון, וב-1945 הוצת כדי שמלאי המזון לא ייפול לידי הצבא הרוסי. בית הכנסת עמד נטוש וריק עד אשר נהרס באופן בסוף שנות ה-70 של המאה ה-20. מוזיאון הרמן ניטש - אמן אוונגרד, צייר ויוצר אוסטרי. המוזיאון נפתח בשנת 2007. מוזיאון מאמוז - מוקדש לבני המאיה, תרבותם ומורשתם מסלולי רכיבה המובילים לאתרים היסטוריים. העיר ממוקמת בלב אזור Weinviertel המפורסם בכרמים ובייקבים המצויים בו. זה האזור הפורה ביותר מבחינת ייצור יין באוסטריה. מדיה וקבצים בנושא מיסטלבאך בוויקישיתוף אתר האינטרנט הרשמי של מיסטלבאך מיסטלבאך (אוסטריה), דף שער בספרייה הלאומית הקהילה היהודית במיסטלבאך קהילת יהודי מיסטלבך, באתר בית התפוצות מוזיאון הרמן ניטש מוזיאון מאמוז מסלולי רכיבת אופניים במיסטלבאך The winegrowing region ‘Weinviertel’